Natural Resources Conservation Service
Ti Natural Resources Conservation Service (NRCS), dati nga ammo a kas ti Soil Conservation Service (SCS), ket ti maysa nga ahensia iti Departamento ti Agrikultura ti Estados Unidos (USDA) a mangited iti teknikal a tulong kadagiti mannalon ken dagiti sabali pay nga agtagtagikua iti daga ken dagiti mangimatmaton.
Nabaliwan ti naganna idi 1994 idi las-ud ti presidensia ni Bill Clinton tapno maipaltiing iti nalawlawa a gandatna. Daytoy ket relatibo a bassit nga ahensia, agdama a buklen dagiti agarup a 12,000 nga empleado.[1] Ti gandatna ket ti mangpasayaat, mangsalaknib, ken mangkonserba kadagiti masna a rekurso kadagiti pribado a daga babaen ti kooperatibo a pannakiasmang iti estado ken dagiti lokal nga ahensia. Bayat a ti kangrunaan a pagtengngaan iti isipna ket dagiti daga iti talon, daytoy ket nakaaramid kadagiti adu a teknikal a kontribusion iti agrimensura iti daga, pannagidasig ken panagpasayaat iti kalidad ti danum.[2][3] Ti maysa apagarigan ket ti Conservation Effects Assessment Project (CEAP), a nabangon a mangidagup kadagiti pagimbagan kadagiti ganetget ti konserbasion a maipapan iti agrikultura a naital-o ken sinuportaran babaen dagiti programa iti Farm Security and Rural Investment Act of 2002 (2002 Farm Bill). Ti NRCS ket ti mangiyuna nga ahensia iti daytoy a proyekto.
Pakasaritaan[urnosen | urnosen ti taudan]
Napundar ti ahensia gapu kadagiti ganetget ni Hugh Hammond Bennett, ti maysa a pionero ti konserbasion iti daga a nagtrabaho para iti Departamento ti Agrikultura manipud idi 1903 aginggana idi 1952.[4] Ti pammaregta ni Bennett ket naibatay iti pannakaamona kadagiti dakes nga apekto iti nurunor iti daga ken dagiti impaktona kadagiti daga ti Estados Unidos[5] a nakaiturongan ti Dust Bowl kadagiti taen idi 1930. Idi Septuembre 13, 1933, naporma ti Soil Erosion Service iti Departamento ti Interior, nga indauluan babaen ni Bennett. Naiyakar ti serbisio iti Departamento ti Agrikultura idi Marso 23, 1935, ken kalpasan iti nabiit a panawen, daytoy ket naitipon kadagiti sabali a yunit ti USDA tapno mabukel ti Soil Conservation Service babaen ti Soil Conservation and Domestic Allotment Act ti 1935.[6][7]
Mangimaton idi ti Soil Conservation Service kadagiti 500 a kampo ti Civilian Conservation Corps kadagiti baetan ti 1933 ken 1942. Ti kangrunaan a panggep dagitoy a kampo ket ti panagkontrol ti nurunor iti daga.[8]
Nagtultuloy a kas hepe ni Hugh Bennett, ti puesto a tinengngelna aginggana idi nagretiro idi 1952.[4] Idi Oktubre 20, 1994, nanaganan manen ti ahensia iti Natural Resources Conservation Service a kas parte ti Federal Crop Insurance Reform and Department of Agriculture Reorganization Act ti 1994.[7][9]
Dagiti nagibasaran[urnosen | urnosen ti taudan]
- ^ "People". Natural Resources Conservation Service. Naiyarkibo manipud iti kasisigud idi 2017-08-04. Naala idi Enero 27, 2018.
- ^ U.S. Natural Resources Conservation Service (NRCS). Washington, DC. "Soil Survey Programs." Naiyarkibo 2011-07-26 iti Wayback Machine Naala idi 2009-06-05.
- ^ NRCS. "National Conservation Practice Standards." Naiyarkibo 2011-06-11 iti Wayback Machine National Handbook of Conservation Practices. Naala idi 2009-06-05.
- ^ a b Cook, Maurice. "Hugh Hammond Bennett: the Father of Soil Conservation". Department of Soil Science, College of Agriculture and Life Sciences. North Carolina State University. Naiyarkibo manipud iti kasisigud idi 20 Hulio 2011. Naala idi 30 Septiembre 2011.
- ^ "Biography of Hugh Hammond Bennett". NRCS. Naiyarkibo manipud iti kasisigud idi 2007-12-27. Naala idi 2008-01-10.
- ^ Soil Conservation and Domestic Allotment Act, P.L. 74-46, 49 Stat. 163, 16 U.S.C. § 590(e), Abril 27, 1935.
- ^ a b "Records of the Natural Resources Conservation Service". NARA. Naiyarkibo manipud iti kasisigud idi 2007-12-07. Naala idi 2008-01-10.
- ^ Civilian Conservation Corps (CCC). Naiyarkibo 2013-05-30 iti Wayback Machine U-S-History.com, Online Highways LLC. Naala idi Hulio 27, 2014.
- ^ Federal Crop Insurance Reform and Department of Agriculture Reorganization Act of 1994, 108 Stat. 3223, Oktubre13, 1994.
Dagiti akinruar a silpo[urnosen | urnosen ti taudan]
- Natural Resources Conservation Service – Opisial a website
eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn eng_Latn eng_Latn ilo_Latn mlt_Latn ilo_Latn ilo_Latn eng_Latn ilo_Latn eng_Latn